 Deținutul care a evadat de la Spitalul Județean Craiova, găsit într-un canal.
Deținutul care a evadat de la Spitalul Județean Craiova a fost prins. Deținutul se ascundea într-un canal din spatele spitalului. Ion Soreanu, condamnat la 10 ani de închisoare pentru omor, se afla internat în SJU Craiova din data de 7 martie.
Deținutul care a evadat vineri dimineața din Spitalul Județean de Urgență Craiova a fost prins de polițiștii de la Penitenciar. Bărbatul de 53 de ani se ascundea într-un canal din spatele spitalului.Ion Soreanu, condamnat la 10 ani de închisoare pentru omor, se afla internat în SJU Craiova din data de 7 martie.Potrivit directorului medical al SJU Craiova, Cristina Geormăneanu, în această dimineață, în jurul orei 6.00, asistentele medicale care au mers să administreze tratamentul pacienților au descoperit că deținutul nu mai era în salon. Bărbatul era păzit de un agent de la Penitenciarul Pelendava, însă polițistul stătea pe hol.Surse din anchetă spun că inițial bărbatul ar fi încercat să coboare pe o frânghie improvizată. Nu ar fi reușit, așa că ar fi ieșit pe un geam alăturat, ar fi sărit pe o pasarelă, de la etajul doi până la etajul unu, apoi ar fi coborât pe scări, până la parter.